cyanic-selkie/wikianc huggingface dataset:
ไรชส์อุนมิทเทิลบาร์ไคท์
ผลได้ผลเสีย
ผลเสียของมีไรชส์อุนมิทเทิลบาร์ไคท์อาจจะรวมทั้งการเข้ายุ่งเกี่ยวโดยตรงโดยตรงของจักรวรรดิ เช่นที่เกิดขึ้นหลายครั้งในเมืองทางตะวันตกเฉียงใต้หลังจากสงครามชมาคาลดิค (Schmalkaldic War) และการจำกัดหรือการสูญเสียสิทธิที่ได้รับมอบทั้งหมดถ้าพระจักรพรรดิหรือสภานิติบัญญัติไม่สามารถปกป้องสิทธิดังกล่าวได้จากการต่อต้านหรือรุกรานจากภายนอก เช่นที่เกิดขึ้นระหว่างสงครามมหาสัมพันธมิตรครั้งที่หนึ่งของสงครามการปฏิวัติฝรั่งเศส (French Revolutionary Wars) หรือระหว่างสงครามมหาสัมพันธมิตรครั้งที่สองในสงครามนโปเลียน สนธิสัญญาลูเนวิลล์ ที่ลงนามกันเมื่อวันที่ 9 พฤษภาคม ค.ศ. 1801 ระหว่างสาธารณรัฐฝรั่งเศสและจักรวรรดิโรมันอันศักดิ์สิทธิ์ ระบุให้พระจักรพรรดิสละพระราชสิทธิทุกอย่างที่มีต่อจักรวรรดิโรมันอันศักดิ์สิทธิ์ ในการประชุมครั้งสุดท้ายของชสภานิติบัญญัติแห่งจักรวรรดิโรมันอันศักดิ์สิทธิ์ (Reichsdeputationshauptschluss) ในปี ค.ศ. 1802 ถึงปี ค.ศ. 1803 หรือที่เรียกว่า “การปฏิรูปดินแดนในเยอรมนี” จักรพรรดินครอิสระและอิมพีเรียลแอบบีเกือบทั้งหมดต่างก็สูญเสีย “ไรชส์อุนมิทเทิลบาร์ไคท์” และถูกผนวกเข้าเป็นส่วนหนึ่งของรัฐราชวงศ์ต่างๆ
คณะรัฐมนตรีไทย คณะที่ 12
คณะรัฐมนตรี คณะที่ 12 ของไทย (31 สิงหาคม 2488 - 17 กันยายน 2488)
นายทวี บุณยเกตุ เป็นนายกรัฐมนตรี ตามประกาศพระบรมราชโองการ เมื่อวันที่ 31 สิงหาคม พ.ศ. 2488 โดยมีนายปรีดี พนมยงค์ ผู้สำเร็จราชการแทนพระองค์ เป็นผู้ลงนามในประกาศพระบรมราชโองการ
พระยามานวราชเสวี (ปลอด ณ สงขลา) เป็นผู้ลงนามรับสนองพระบรมราชโองการ
รายชื่อคณะรัฐมนตรี
มีพระบรมราชโองการ ประกาศตั้งและแต่งตั้งรัฐมนตรี ลงวันที่ 1 กันยายน พ.ศ. 2488
การสิ้นสุดของคณะรัฐมนตรี
คณะรัฐมนตรีคณะนี้สิ้นสุดลง เพราะเหตุที่นายกรัฐมนตรีพร้อมทั้งคณะได้กราบถวายบังคมลาออกจากตำแหน่ง เมื่อวันที่ 17 กันยายน 2488 โดยอ้างเหตุว่า ได้พิจารณาเห็นว่าภารกิจอันเร่งด่วนที่คณะรัฐมนตรีคณะนี้พึงปฏิบัติได้สำเร็จลุล่วงไปแล้ว ต่อไปนี้ก็ปัญหาการเมืองและการทำความเข้าใจอันดีกับฝ่ายสหประชาชาติ จึงควรเปิดโอกาสให้ผู้ที่เหมาะสมได้เข้ามาบริหารราชการสืบแทนต่อไป
เพชรทวี ส.กิตติชัย
เพชรทวี ส.กิตติชัย เป็นนักมวยไทยชาวไทย ผู้ซึ่งเคยเป็นฝ่ายชนะคะแนนสามเอ ท.รัตนเกียรติ มาแล้วครั้งหนึ่ง
ประวัติ
วันที่ 10 กันยายน พ.ศ. 2552 เพชรทวีได้รับเลือกให้เข้าแข่งขันคู่เอกรายการศึกเพชรทองคำ + วันทรงชัย ที่จัดขึ้น ณ เวทีมวยราชดำเนิน โดยจัดให้พบกับคู่ชกอย่างมานะศักดิ์ ศิษย์นิวัฒน์
วันที่ 26 มกราคม พ.ศ. 2555 โปรโมเตอร์ทรงชัย รัตนสุบรรณ ได้จัดการแข่งขันศึกวันทรงชัยมหากุศล วสท.53 ที่เวทีมวยราชดำเนิน ซึ่งเพชรทวีได้พบกับคู่ชกอย่างเพชรเอก เกียรติยงยุทธ และในวันที่ 24 ธันวาคม ของปีเดียวกันนี้ เพชรทวีเข้าแข่งขันศึกวันสถาปนา 67 ปี เวทีราชดำเนิน ซึ่งเขาเป็นฝ่ายเสมอกับเสกสรร อ.ขวัญเมือง
วันที่ 5 เมษายน พ.ศ. 2556 เพชรทวีเข้าแข่งขันรายการศึกเกียรติเพชร ที่สนามมวยเวทีลุมพินี โดยเขาเป็นฝ่ายแพ้น็อกต่อธนญชัย ท.แสงเทียนน้อย ในยกที่สี่ ซึ่งแผนเดิมจะให้คู่นี้ชกกันที่เวทีมวยราชดำเนิน จากนั้น ในวันที่ 16 กรกฎาคม เพชรทวีเข้าแข่งขันศึกแสงมรกต ที่เวทีมวยลุมพินี โดยเขาเป็นฝ่ายชนะคะแนนโพธิ์แก้ว ฝนจางชลบุรี และในปีเดียวกันนี้ ได้มีแผนการให้เขาเข้าแข่งขันกับซุปเปอร์แบงค์ ม.รัตนบัณฑิต
วันที่ 11 กันยายน พ.ศ. 2556 เพชรทวีจะเข้าแข่งขันรายการศึกส.สมหมาย+วันทรงชัย ที่เวทีมวยราชดำเนิน กับคู่ชกอย่างเสกสรร อ.ขวัญเมือง ผู้ซึ่งเคยเสมอกันมาแล้วครั้งหนึ่ง
เฮง
เฮน เป็นการ์ตูนญี่ปุ่นแนวเซเน็น วาดโดย ฮิโรยะ โอกุ การ์ตูนฉบับมังงะตีพิมพ์ครั้งแรกเมื่อปี พ.ศ. 2531 โดยสำนักพิมพ์ชูเอชะ
หลอดฟลูออเรสเซนต์
thumb|หลอดฟลูออเรสเซนต์ชนิดต่างๆ จากบนลงล่าง: [[หลอดคอมแพคฟลูออเรสเซนต์ (หลอดตะเกียบ) 2 หลอด, หลอดฟลูออเรสเซนต์ธรรมดา 2 หลอด เทียบขนาดกับไม้ขีดไฟด้านซ้ายมือ]] thumb|โถงทางเดินที่ติดตั้งหลอดฟลูออเรสเซนต์ หลอดฟลูออเรสเซนต์, หลอดเรืองแสง, หลอดวาวแสง (fluorescent tube) หรือที่เรียกกันติดปากว่าหลอดนีออน เป็นหลอดไฟฟ้าระบบปล่อยประจุ ที่บรรจุไอปรอทความดันต่ำไว้
เมื่อกระแสไฟฟ้าไหลผ่านหลอด จะกระตุ้นให้อนุภาคปรอทปล่อยรังสีเหนือม่วงออกมา เมื่อรังสีนี้กระทบกับสารเรืองแสงที่ฉาบไว้ด้านในตัวหลอด สารเรืองแสงจะเปล่งแสงสว่างที่มองเห็นได้ออกมา และเนื่องจากไม่ได้เปล่งแสงโดยอาศัยความร้อน จึงมีประสิทธิภาพในการใช้พลังงานมากกว่าหลอดไฟไส้ ซึ่งหลอดฟลูออเรสเซนต์สามารถแบ่งออกได้เป็น 3 ชนิดดังนี้
ชนิดติดทันที (Instant Lamp)
หลอดฟลูออเรสเซนต์ชนิดติดทันที เป็นชนิดที่ติดเร็วกว่าชนิดแรก แต่ไม่ค่อยนิยมนัก ประกอบด้วยตัวหลอด และบัลลาสท์ ซึ่งจะไม่ใช้สตาร์ทเตอร์
ชนิดติดเร็ว (Rapid Lamp)
หลอดฟลูออเรสเซนต์ชนิดติดเร็ว หรือเรียก หลอดตะเกียบ เป็นชนิดที่กำลังได้รับความนิยมไม่แพ้ชนิดแรก ซึ่งจะรวมเอาคุณสมบัติของหลอดทั้งสองชนิดแรกมาผสานกัน โดยไม่ต้องใช้สตาร์ทเตอร์ แต่บัลลาสท์จะมีขดลวดพิเศษอีกชุดเพิ่มเข้ามาที่ช่วยให้ไส้หลอดอุ่นตลอดเวลา
ธอร์ (มาร์เวลคอมิกส์)
ธอร์ (Thor) เป็นตัวละครหลักของมาร์เวลคอมิกส์ ปรากฏตัวครั้งแรกJourney into Mystery เล่มที่ 83 ส.ค. 1962 สร้างขึ้นโดยสแตน ลี,แลร์รี่ ลีเบอร์,แจ็ค เคอร์บี้ เป็นตัวละครที่สร้างมาจากธอร์ เทพเจ้าสายฟ้าของตำนานเทพปกรณัมนอร์ส
ส่วนของภาพยนตร์ ตัวละครธอร์รับบทโดยคริส เฮมส์เวิร์ท และได้มีภาพยนตร์ออกฉายไป2ภาคคือ ธอร์ เทพเจ้าสายฟ้า21 เมษายน 2011ในออสเตรเลีย 6 พฤษภาคม 2011ในสหรัฐอเมริกา และภาคต่อคือธอร์ เทพเจ้าสายฟ้าโลกาทมิฬ ออกฉายในอเมริกาวันที่8 พฤศจิกายน 2013 และในปี2017จะมีภาคต่อชื่อว่าธอร์: ศึกอวสานเทพเจ้า โดยจะมีฮัลค์มาปรากฏตัวในหนังเรื่องนี้ และได้ไปปรากฏตัวในอเวนเจอร์ส4ภาค คือดิ อเวนเจอร์ส,อเวนเจอร์ส: มหาศึกอัลตรอนถล่มโลก,อเวนเจอร์ส: มหาสงครามล้างจักรวาล และอเวนเจอร์ส: เผด็จศึก,ธอร์: เลิฟแอนด์ธันเดอร์ ในภาค อเวนเจอร์ส: เผด็จศึก ได้มีการเปลี่ยนลุคของธอร์ให้ผมยาวและอ้วนขึ้นเนื่องจากกินเบียร์หรือเหล้ามากไปในช่วงย้อนเวลาไปรวบรวมมณีธอร์ได้เอาโยเนียร์จากปี 2013 มาด้วย
ธอร์ได้ติดอันดับเป็นซูเปอร์ฮีโรยอดเยี่ยมลำดับที่14 โดยไอจีเอ็นใน100ซูเปอร์ฮีโรที่มีหนังสือการ์ตูนขายดีตลอดกาล ในปี2011 และได้ติดอันดับใน50ซูเปอร์ฮีโรอเวนเจอร์สในปี2012
ประวัติ
เดิมทีธอร์คือบุตรแห่งโอดิน เทพเจ้าสายฟ้าผู้ปกครองแอสการ์ด ธอร์ได้ทำผิดโทษฐานเข้าไปโจมตียักษ์น้ำแข็ง โอดินจึงลงโทษธอร์ให้ตกลงไปอาศัยอยู่ในโลกในนามของหมอพิการโดนัลด์ เบลค เพื่อสั่งสอนให้ธอร์มีความเมตตา เมื่อธอร์เกิดความเมตตาที่ต้องรักษาผู้เจ็บป่วย เมื่อโอดินเห็นจึงเนรมิตไม้เท้าไว้ที่ภูเขาแห่งหนึ่ง ดร.เบลคได้ไปเจอไม้เท้าอันหนึ่งเมื่อเค้าเคาะเค้าก็กลายร่างเป็นธอร์ เทพเจ้าสายฟ้าและความทรงจำทั้งหมดก็ได้กลับมา เขาจึงได้เดินทางไปมาระหว่างโลกและแอสการ์ด
ผู้ที่คู่ควรในการยกค้อนโยเนียร์
ผู้ที่คู่ควรในการยกค้อนต้องมีความคู่ควรและสามารถใช้พลังอำนาจแห่งธอร์ได้โดยโอดินลงคาถาเอาไว้และต้องมีความกล้าหาญ เสียสละ โดยมีผู้ที่สามารถยกได้ ดังนี้
1.ธอร์
2.โอดิน
3.สตีฟ โรเจอร์ส / กัปตันอเมริกา
4.โลกิ
6.อีริค เล็นเชอร์/แม็กนีโต้
7.ธันเดอร์ สไตรค์
8.ปีเตอร์ ควิลล์ / สตาร์-ลอร์ด
9.จอห์น วอล์คเกอร์ / ยูเอสเอเจนต์
11.วิชั่น
12.แบล็กแพนเทอร์
13.เบต้าเรย์บิลล์
ร็อคแมน X ซีรีส์
ร็อคแมน X หรือ เมกาแมน X (Mega Man X) เป็นซีรีส์ภาคต่อชุดที่สองของเกมชุดร็อคแมน  ซึ่งได้รับสัมปทานการสร้างภาคต่อจากแคปคอม ออกวางตลาดครั้งแรกที่ญี่ปุ่นในวันที่ 19 ธันวาคม พ.ศ. 2536 และออกวางตลาดครั้งแรกที่อเมริกาในช่วงเดือนกุมภาพันธ์ พ.ศ. 2537 โดยดำเนินเนื้อเรื่องต่อเนื่องจาก ร็อคแมนซีรีส์ โดยดำเนินในช่วงเวลา 100 ปี
เนื้อเรื่อง
ณ เวลาในปี 21xx มนุษย์ในโลกได้อยู่ร่วมกับหุ่นยนต์และมีมนุษย์กึ่งหุ่นยนต์เรียกว่าเรพริรอยด์ (Repliroid, レプリロイド, Reploid ในภาษาอังกฤษ) แต่ว่าได้เกิดการก่อการร้ายภายใต้ของซิกม่าอดีตอิเรกูลาร์ฮันเตอร์ได้นำกลุ่มอิเรกูลาร์ (Maverick ในภาษาอังกฤษ) มาทำลายโลก ในขณะเดียวกันได้มีอิเรกูลาร์ฮันเตอร์ที่มีชื่อว่า เอ็กซ์ ได้ต่อกรกับอีเรกูลาร์เพื่อที่จะปกป้องโลกและเรพริรอยด์ไปด้วย
เรพลิรอยด์
จากนั้นพอผ่านไปเกือบศตวรรษแคปซูลของ X ก็ถูกเปิดขึ้นโดยนักโบราณคดีที่มีชื่อว่า "ดร. เคน" (Dr.Cain) ทำให้ X ตื่นขึ้นมา เคนและ X ได้ช่วยกันสร้างเหล่าหุ่นยนต์โดยดัดแปลงมาจากความสามารถของ X ซึ่งเป็นต้นแบบและได้ถูกเรียกว่า "Replicate Android" หรือ "เรพริรอยด์" (Repliroid, レプリロイド, Reploid ในภาษาอังกฤษ) คือหุ่นที่มีความคิดเหมือนมนุษย์ พอเรพริรอยด์อาลวาดทำร้ายมนุษย์จนถูกเรียกว่าอิเรกูลาร์ X จึงเข้าร่วมกับอิเรกูลาร์ฮันเตอร์ คือระดับ B เมื่อซิกม่าก่อสงคราม X จึงต้องหยุดยั้งความทะเยอทะยานทุกที
พอจบ X1 ทำให้ X มานำอิเรกูล่าฮันเตอร์หน่วย 17 ในX2 ต้องกลับมาสู้กับซิกม่ากับรวบรวมชิ้นส่วนของซีโร่ ในX3 ร่วมมือกับซ๊โร่หาทางยับยั้งไวรัสซิกม่าจากด็อปเลอร์ ในX4 Xกับซ๊โร่แยกกัน ยับยั้งเรปพิฟอร์ซ ในX5 ร่วมมือกับซีโร่รวบรวมชิ้นส่วนสร้างอาวุธทำลายไวรัสซิกม่าจากอวกาศ ในX6 X พก Z-Saber ของซีโร่เป็นอาวุธประจำตัวกับของดูต่างหน้าซีโร่ เพื่อกำจัด Nightmare ไวรัส กับซีโร่ตัวจริงมาช่วยอีกี ในX7 X ลาออกจากฮันเตอร์หันสั่งการกับสนับสนุน และเจรจา เพราะคิดว่าจะเป็นทางที่ดี แต่พอแอ็กเซลมาก็ต้องทำให้ X กลับมาเป็นฮันเตอร์อีกที ในX8 X ซีโร่ แอ็กเซล ทั้ง 3 ร่วมมือกันปราบพวก New Generation Reploid
เมื่อซิกม่าก่อสงคราม ช่วย X จากวาว่า แล้วก็บอกถึงเรื่องสถานที่ของอดีตอีเรกูล่าฮันเตอร์ระดับ A ทั้ง 8 แห่งที่ก่อจลาจล ก่อนตนไปสืบหาฐานของซิกม่าพบ แต่ถูกวาว่าทำร้ายสาหัส พอ X มาช่วย ตนระเบิดตัวเองเพื่อฆ่าวาว่าแต่ล้มเหลวจนตาย แต่ก่อนตายได้มอบบัสเตอร์ให้X ใน X2 ศพตนถูกแยกเป็น 3 ส่วน คือ หัว ลำตัว ขา ถูกพวก X Hunter ขโมยไปเพื่อสร้างขึ้นมาใหม่เพื่อสู้กับ X แต่พอ X ช่วยตนได้ จึงร่วมมือกับ X กำจัดซิกม่าโดยใช้ Z-Saber เป็นอาวุธประจำตัว แล้วค่อยๆเลิกใช้บัสเตอร์ไป ใน X3 ช่วย X สู้ช่วงนึง ใน X4 ตนหลงรักไอริส แต่โครโน่ไม่ยอมรับ ทั้ง 2 สู้กัน จนไอริสคอยห้ามทุกที กับตนหาวัคซีนรักษาไอริสแต่ก็ฆ่าโครโน่จนไอริสไปรวมตัวกับชิ้นส่วนของโครโน่ ตนฆ่าไอริส กับเศร้า ใน X5 ตนค้นพบว่าตัวเองติดไวรัสจากตอนต่อสู้กับซิกม่าใน X4 ตนอาสาคือนักบินไปขับยานเพื่อระเบิดยานขนส่งอวากาศที่เต็มไปด้วย ไวรัสซิกม่า ผลคือระเบิดยานไม่ได้และไวรัสที่ฝังอยู่ในชิฟ ได้กระจายออกสู่ร่างกาย ไปท้าสู้กับ X แต่ตนกลับมาอีกที ช่วย X เอาไว้จากซิกม่าทำให้ไม่มีใครพบตนอีก แท้จจริงตนสาหัสปางตาย โดยร่างเหลือเพียงแค่ลำตัวกับแขนข้างเดียวแอบไปซ่อมตัมเงียบๆ ใน X6 ปรากฏตัวอีกครั้งหลังจาก X กำจัด Nightmare ซีโร่ มาช่วย X ร่วมมือกำจัดซิกม่าจนสำเร็จ ใน X7 ปฏิบัติภารกิจสืบผู้ซื้อขายไวรัสซิกม่า จนได้พบกับแอ็กเซลที่หนีจากแมชชีนรอยด์ ทั้งคู่ร่วมมือกันกำจัดได้ ตนจับแอ็กเซลกับช่วยแก้ต่างให้พ้นผิด ทั้ง 2 ร่วมมือกันกำจัดกลุ่มเรดอเลิร์ต กับเป็นรุ่นพี่คอยสอนหน้าที่ของฮันเตอร์ให้แอ็กเซล จน X มาช่วยอีกที ทั้ง 3 กำจัดซิกม่า ใน X8 ทั้ง 3 ร่วมมือกันกำจัดซิกม่า กับคิดเกี่ยวกับเรื่องอนาคต
ตัวจริงนั้น เจ้าตัวก็จำไม่ได้ใครสร้างตน หรือมาจากไหน แต่ก็มีแนวโน้วว่าผู้สร้างนั้นต้องเป็นนักวิทยาศาสตร์ที่อัจฉริยะพอๆกับ ไรท์,ไวลี่ ซึ่งมีเพียงคนเดียวทที่ทำได้คือโคแซค ไม่ก็ลูกหลานเท่านั้น แต่ไม่มีการเปิดเผยว่าจริงหรือไม่ ต่อให้จริงก็คงสร้างมาเพื่อปกป้องโลกเหมือนไรท์
ในเรื่องตนถูกทำลาย ก็ถูกเคนท์เตอร์ฮันเตอร์(X2) สร้างชิฟไวรัสซิม่า ดร.ดอปเลอร์(X3) เรปพิฟอร์ซกับเหล่าอิเรกูล่า(X4-5) เกท(X6)เรดอเลิร์ต(X7)ลูมิเน่(X8)สร้างใหม่ ชักจูงทุกองค์ร ที่มีหุ่นเก่งมาร่วมกับตนคือกองทัพ แต่แพ้พวก X ทุกที ตอนจบ X7 ถูกแอ็กเซลยิงตกจากยอดตึกจนร่างแหลกไปหมด แต่ถูกลูมินี่รักษากับซ่อมแซมจนมีร่างเป็นคอร์ลแกนกลางที่ควบคุมยึดเหนี่ยวร่างด้วยมวลพลังงาน ใน X8 ถูกทำลายบนดวงจันทร์ก็ไม่มีใครค้นพบซากของตนอีก
พอทางการส่ง X ซีโร่ ชาโดว์มา ช่วยงาน โดยแท้จริงตนหวังชิงซูเปอร์ฟอร์ซเมทัลจากเอพซิลอนมาเพื่อใช้พลังยึดครองโลก โดยปลอมตัวเป็นสไปเดอร์แฝงตัวอยู่ในกลุ่มต่อต้าน เพื่อเข้าใกล้กลุ่มปฏิวัติได้โดยง่าย กับทำให้ซีโร่เชื่อใจในทีม โดยเจ้าตัวปลอมตัวเป็น สไปเดอร์ตั้งแต่เมื่อไหร่ไม่มีใครทราบ
สถานีรถไฟฮาจิโอจิ
สถานีรถไฟฮาจิโอจิ เป็นสถานีรถไฟในเมืองฮาจิโอจิ ในเขตมหานครโตเกียว ดำเนินงานโดยบริษัทรถไฟญี่ปุ่นตะวันออก
ฟาโรห์โจเซอร์
ฟาโรห์โจเซอร์ (บางครั้งอ่านเป็น เจเซอร์ และ โซเซอร์) เป็นฟาโรห์ราชวงศ์ที่ 3 แห่งอียิปต์โบราณสมัยราชอาณาจักรเก่า พระนามของพระองค์เป็นที่รู้จักในพระนามที่แผลงเป็นกรีกว่า โทโซทรอส (จากแมนิโธ) และ เซโซทรอส (จากยูซิเบียส) พระองค์เป็นพระราชโอรสในฟาโรห์คาเซคเคมวีกับสมเด็จพระราชินีนิมาอัตเทป โจเซอร์เป็นที่รู้จักจากพีระมิดขั้นบันไดของพระองค์ ซึ่งเป็นอาคารหินขนาดมหึมาที่เก่าแก่ที่สุดในอียิปต์โบราณ
การสร้างพีระมิดขั้นบันได
ฟาโรห์โจเซอร์เป็นฟาโรห์พระองค์แรกที่มีดำริให้สร้างพีระมิดขั้นบันไดของพระองค์เองเป็นต้นแบบของพีระมิดทรงสามเหลี่ยม โดยมีอัครเสนาบดีและสถาปนิกที่มีชื่อเสียงเป็นผู้ออกแบบและควบคุมการก่อสร้างคืออิมโฮเทป อิมโฮเทปนับว่าเป็นผู้ที่มีความคิดสร้างสรรค์เป็นเลิศ จึงกล้าคิดออกแบบพีระมิดขนาดใหญ่อย่างที่ไม่มีใครเคยสร้างมาก่อน โดยพีระมิดแห่งแรกนี้มีขนาดกว้างประมาณ 115 เมตร ยาวเกือบ 140 เมตร สูง 60 เมตร เป็นพีระมิดลักษณะขั้นบันได 6 ขั้น ถูกสร้างขึ้นที่เมืองซัคคารา ถือเป็นอนุสรณ์สถานที่ใหญ่ที่สุดแห่งแรกด้วยและยังคงสภาพสมบูรณ์มาจนถึงปัจจุบัน พีระมิดที่เป็นขั้นบันไดนั้นเป็นสัญลักษณ์ว่า เป็นบันไดสำหรับย่างพระบาทสู่สวรรค์ของฟาโรห์ ภายในพีระมิดแห่งแรกนี้ มีรูปสลักหินของฟาโรห์โจเซอร์ในท่าประทับนั่งบนบัลลังก์ ถือเป็นประติมากรรมชิ้นที่เก่าแก่ที่สุด บริเวณข้างพีระมิดเป็นลานกว้าง ซึ่งอดีตนั้นใช้ประกอบพระราชพิธีของฟาโรห์ (หนึ่งในนั้นคือพิธีศพ)
]
อิมพีเรียลแอบบีย์
อิมพีเรียลแอบบี (Reichsabteien หรือ Reichsklöster หรือ Reichsstifte, Imperial abbeys) สังฆารามหลวง คือบ้านพักของนักบวชคาทอลิกในจักรวรรดิโรมันอันศักดิ์สิทธิ์ ซึ่งได้รับ “อิมพีเรียลอิมมีเดียซี” (Reichsunmittelbarkeit) เป็น “ดินแดนอธิปไตย” ที่ขึ้นตรงต่อสมเด็จพระจักรพรรดิ (ไม่ว่าจะมีขนาดเล็กเท่าใดก็ตาม) สิทธิที่ได้รับทำให้ได้รับผลประโยชน์ต่างๆ เช่นสิทธิในการเก็บภาษีต่าง ๆ และสิทธิในการมีศาลยุติธรรม
ประมุขของอิมพีเรียลแอบบีมีตำแหน่งเป็น “อิมพีเรียลอธิการอาราม” (Imperial abbot) ถ้าเป็นระดับไพรออรีหรือโพรโวสต์ (Reichspropstei) ก็จะมีตำแหน่งเป็น “อิมพีเรียลไฟรเออร์” (Reichspropst) ถ้าอารามมีฐานะเป็นราชรัฐชั้นพรินซิพาลิตี (ecclesiastical principality) ก็จะปกครองโดย “เจ้าชายอธิการอาราม” (Fürstabt หรือ Fürstpropst) ที่เทียบเท่ากับตำแหน่ง “มุขนายกผู้ครองนคร” (Fürstbischof) แต่โดยทั่วไปแล้วบ้านพักนักบวชเหล่านี้จะมีขนาดเล็กมากที่เรียกว่า “อิมพีเรียลพรีเลต” (Imperial prelates หรือ Reichsprelaten) ที่รวมกันแล้วมีเพียงเสียงเดียวในการออกเสียงในสภานิติบัญญัติของจักรวรรดิ (Reichstag) ต่อมาในปี ค.ศ. 1575 “อิมพีเรียลพรีเลต” ก็แบ่งออกเป็น 2 คณะ คือ “คณะอิมพีเรียลพรีเลตแห่งชวาเบีย” (Swabian College of Imperial Prelates) และ “คณะอิมพีเรียลพรีเลตแห่งไรน์” (Rhenish College of Imperial Prelates)
สิ่งที่เกิดขึ้นได้คือประมุขของบ้านนักบวชอื่น ๆ อาจจะมีตำแหน่งที่คล้ายคลึงกับที่กล่าวแม้ว่าจะไม่ได้รับ “อิมพีเรียลอิมมีเดียซี” เช่น เจ้าชายบิชอปแห่งเซนต์กอลล์ที่มีตำแหน่งเป็น “มุขนายกผู้ครองนคร” มาจนเมื่อแอบบีไม่ได้ขึ้นกับคณะนักบวชอีกในปี ค.ศ. 1710
อิมพีเรียลแอบบีบางแห่งก็ถูกยุบระหว่างการปฏิรูปศาสนาฝ่ายโปรเตสแตนต์ บ้างก็ถูกผนวกเข้าเป็นส่วนหนึ่งของดินแดนอื่น แต่ส่วนใหญ่แล้วมาเปลี่ยนมือไปเป็นของฆราวาสระหว่างการปฏิวัติฝรั่งเศส สงครามนโปเลียน และหลังสงครามโดยเฉพาะระหว่าง การปฏิรูปดินแดน (Reichsdeputationshauptschluss) ของเดือนกุมภาพันธ์ ค.ศ. 1803 บ้านนักบวชใดที่ยังหลงเหลืออยู่ก็สูญเสียอิมพีเรียลอิมมีเดียซีเมื่อจักรวรรดิโรมันอันศักดิ์สิทธิ์ถูกยุบเลิกในปี ค.ศ. 1806
แบล็กเกิล
แบล็กเกิล (Blackle) เป็นเว็บไซต์ที่ดัดแปลงมาจากเว็บไซต์กูเกิล พัฒนาโดย บริษัทฮีปมีเดีย จากออสเตรเลีย
ระบบเสิร์ชเอนจินนั้นจะใช้ฐานข้อมูลตัวเดียวกับกูเกิล แต่จะมีการดัดแปลงหน้าตาที่ต่างออกไป โดยมีหน้าจอพื้นหลังโทนดำ ตัวอักษรสีขาวหรือเทา ทำให้ประหยัดพลังงาน เพราะพื้นสีดำใช้แสงสว่างน้อยกว่าสีขาว ส่วนการค้นหานั้นก็ได้ผลลัพธ์ใกล้เคียงกับกูเกิล แต่ไม่ได้เป็นส่วนหนึ่งส่วนใดของกูเกิลแต่อย่างใด
สูท คู่ป่วนทนายจอมกวน
สูทส์ (Suits) (ฮันกึล : 슈츠, RR: Shucheu)  เป็นซีรีส์สัญชาติเกาหลีใต้ แนวกฎหมาย แต่เน้นที่ความสัมพันธ์แบบครู-ลูกศิษย์ของตัวละครเอก 2 คน นำแสดงโดย จาง ดง-กอน (Jang Dong-gun) และ พัค ฮยอง-ชิก (Park Hyung-sik) โดยดัดแปลงมาจากซีรีส์ชื่อดังของอเมริกา Suits (US Series) โดย แอรอน คอร์ช   มีจำนวน 16 ตอน ออกอากาศทางช่อง KBS2  ทุกวันพุธ - พฤหัส  เวลา 22.00 น. เริ่มตอนแรกในวันที่ 25 เมษายน 2018
เรื่องย่อ
ชเว คัง-ซอก (Jang Dong-gun) ทนายความยอดฝีมือจากสำนักงานทนายความอันดับ 1 "คังแอนด์ฮัม" (Kang&Ham) บังเอิญพบและช่วยเหลือ โก ยอน-อู ชายหนุ่มซึ่งมีปัญหาในชิวิตมากมายให้รอดพ้นจากการถูกตำรวจจับ ชเว คัง-ซอก ประทับใจในความฉลาด มีไหวพริบ รู้จักเอาตัวรอดของ โก ยอน-อู และเมื่อรู้ว่าเขาเป็นอัจฉริยะ มีความทรงจำแบบภาพถ่าย สามารถจำประมวลกฎหมายได้เป็นเล่มๆ  จึงได้ตัดสินใจว่าจ้าง โก ยอน-อู เป็นทนายผู้ช่วย แม้เขาจะไม่มีแม้แต่ใบปริญญาก็ตาม
โก ยอน-อู (Park Hyung-sik) ผู้มีความใฝ่ฝันอยากเป็นทนาย แต่ด้วยอุบัติเหตุที่พรากพ่อแม่ของเขาไปตั้งแต่เด็ก และอาการป่วยของย่าทำให้ชีวิตเขายุ่งอยู่กับการหาเงินหลายรูปแบบเพื่อใช้จ่ายในแต่ละวัน ความฝันวัยเด็กนั้นจึงเลือนลางลงเรื่อยๆ  เมื่อมีโอกาสมากองตรงหน้าอย่างไม่คาดฝัน เขาจึงรีบคว้ามันไว้ แม้จะรู้อยู่เต็มอกว่าเป็นการกระทำที่เสี่ยงและผิด แต่ชีวิตไม่เคยง่ายสำหรับเขาอยู่แล้ว มันก็น่าลองเสี่ยงดูสักที
เรตติ้ง
In the tables below, the blue numbers represent the lowest ratings and the red numbers represent the highest ratings.
ไตรรงค์ ติธรรม
ประวัติ
ไตรรงค์ ติธรรม เกิดเมื่อวันที่ 16 มกราคม พ.ศ. 2501 เป็นบุตรของนายคล่อง และนางตุ้ม ติธรรม มีพี่น้อง 8 คน สำเร็จการศึกษาศึกษาศาสตรบัณฑิต สาขาสังคมศึกษา จาก มหาวิทยาลัยรามคำแหง สมรสกับนางภิรมย์รัตน์ ติธรรม มีบุตร 2 คน
งานการเมือง
ไตรรงค์ เข้าสู่วงการการเมืองด้วยการเป็นสมาชิกสภาองค์การบริหารส่วนจังหวัดหนองคาย เขตอำเภอเซกา ตั้งแต่ปี พ.ศ. 2531 ต่อมาลงสมัครรับเลือกตั้งเป็นสมาชิกสภาผู้แทนราษฎรจังหวัดหนองคายติดต่อกันมาหลายครั้ง แต่ไม่ได้รับการเลือกตั้ง อาทิ พ.ศ. 2544 สังกัดพรรคเสรีธรรม (พ.ศ. 2535) และ พ.ศ. 2548 ในสังกัดพรรคชาติไทย
จนกระทั่งปี พ.ศ. 2550 ไตรรงค์ได้รับการเลือกตั้งเป็นครั้งแรกในสังกัดพรรคพลังประชาชน (พ.ศ. 2541) ต่อมามีการตราพระราชบัญญัติตั้งจังหวัดบึงกาฬ พ.ศ. 2554 มีผลบังคับใช้เมื่อวันที่ 23 มีนาคม พ.ศ. 2554 โดยถือให้สมาชิกสภาผู้แทนราษฎรจังหวัดหนองคาย เขต 2 เป็นสมาชิกสภาผู้แทนราษฎรจังหวัดบึงกาฬ ส่งผลให้นายไตรรงค์เป็นสมาชิกสภาผู้แทนราษฎรชุดแรกของจากจังหวัดบึงกาฬ (ร่วมกับนายเชิดพงศ์ ราชป้องขันธ์ และนายยุทธพงษ์ แสงศรี)
ต่อมาในการเลือกตั้งสมาชิกสภาผู้แทนราษฎรเป็นการทั่วไป พ.ศ. 2554 และ พ.ศ. 2562 ไตรรงค์ได้ลงสมัครเป็นสมาชิกสภาผู้แทนราษฎรจังหวัดบึงกาฬ ในนามพรรคเพื่อไทย และได้รับการเลือกตั้งทั้ง 2 สมัย
สมาชิกสภาผู้แทนราษฎร
ไตรรงค์ ติธรรม ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
ดาดา
ประวัติ
ในช่วงต้นของคริสต์ศตวรรษที่ 20 เป็นช่วงเวลาที่มีความเปลี่ยนแปลงเกิดขึ้นอย่างมากมาย เนื่องจากเป็นช่วงสงครามโลกครั้งที่ 1 และการปฏิวัติของรัสเซีย  และในช่วงนี้เอง ดาดาก็ได้กำเนิดขึ้นมาจากกลุ่มนักกวี นักประพันธ์ต่าง ๆ ในยุโรป พวกเขาสร้างผลงานแนวใหม่โดยเป็นปฏิปักษ์ศิลปะแบบเก่า และสร้างค่านิยมใหม่ที่มีความเป็นสากล เหตุผลต่าง ๆ มาจากการเกิดสงครามและมีศิลปินกลุ่มหนึ่งต้องการแสดงออกถึงอาการเยาะเย้ย ถากถางสิ่งต่าง ๆ ที่เกิดขึ้นในสังคมและมองโลกในด้านลบว่าคนเลวทำร้ายทุกอย่างได้  กลุ่มดาดาจึงสร้างผลงานที่ผิดจากหลักการความจริง ทำให้เป็นเรื่องเหลวใหลน่าหัวเราะ
ขณะนั้น เมืองซูริก ประเทศสวิตเซอร์แลนด์ เป็นแหล่งรวมคนที่หลบหนีและถูกบีบคั้นทางสังคมจากประเทศต่าง ๆ เพราะสวิตเซอร์แลนด์นั้นถูกกำหนดให้เป็นประเทศที่เป็นกลางทางสงคราม ที่เมืองซูริกนี้เอง มีร้านเครื่องดื่มร้านหนึ่งชื่อว่า คาบาเรต์ วอลแตร์ (Cabaret Voltaire) ซึ่งมีความสำคัญในฐานะเป็นส่วนหนึ่งของการเริ่มต้น "ดาดา" เมื่อราวเดือนกุมภาพันธ์ 1916 เพราะเป็นแหล่งชุมนุมรวมตัวของศิลปินและกวีที่มาพบปะพูดคุยกัน  โดยมี ฮูโก บัล นักประพันธ์ชาวเยอรมันผู้ลี้ภัยคนหนึ่งเป็นเจ้าของกิจการ ซึ่งเขาได้จัดสถานที่แห่งนี้ให้เป็นแหล่งชุมนุมสำหรับการปรับปรุงพัฒนาศีลธรรม วัฒนธรรม และคุณค่าทางสังคมที่สูญเสียเพราะสงครามขึ้นใหม่ และเมื่อปี 1927 บัลเสียชีวิตลง เขาได้รับการยกย่องให้เป็นดุจนักบุญทางศาสนาประจำเมืองอีกด้วย และถึงแม้ว่าผลงานของกลุ่มดาดาส่วนใหญ่จะล้อเลียนเสียดสีสังคม ทำทุกอย่างให้เป็นเรื่องน่าขำ  จุดประสงค์หนึ่งก็เพื่อเตือนให้ผู้คนตระหนักถึงผลลัพธ์ของการทำสงคราม  แต่ก็มีกลุ่มดาดาที่รวมเอาศาสนาเข้ามาจับกับงานศิลปะ และก็มีกลุ่มของดาดาต่อต้านดาดาที่เอาศิลปะทางโลกมาต่อต้านเรื่องของศาสนา  สำหรับหลายคนอาจมองว่า ดาดาไม่ได้เป็นงานประวัติศาสตร์ศิลปะในช่วงศตวรรษที่ 20 แต่มองว่าดาดาเป็นงานศิลปะสมัยใหม่
ที่มาของคำว่า "ดาดา"
ชื่อ "ดาดา" นี้เกิดขึ้นมาจากกลุ่มศิลปินหลายคน อาทิ ตริสตัน ซารา, ฮูโก บัล, ริชาร์ด ฮูลเซนเบค, ควร์ท ชวิทเทิร์ส, ฮันส์ อาร์พ โดยพวกเขาใช้มีดพับสอดเข้าไปในพจนานุกรมภาษาเยอรมัน-ฝรั่งเศส ซึ่งเป็นคู่รบกันในสงคราม ผลก็คือพวกเขาสุ่มได้คำว่า "ดาดา" (dada) เป็นสแลงในภาษาฝรั่งเศสแปลว่า ม้าโยก คำนี้จึงกลายเป็นชื่อกลุ่มนับแต่นั้นมา ที่สำคัญ คำว่าดาดานี้ยังสอดคล้องกับบุคลิกลักษณะของศิลปินกลุ่มนี้ที่พยายามเยาะเย้ยสังคมอย่างสนุกราวกับเป็นเด็ก ๆ ที่ทำตัวไม่มีสาระและยุ่งเหยิง
ดาดาในปารีส
ตริสตัน ซาราเป็นผู้ที่นำคติดาดาไปเผยแพร่ยังกรุงปารีส ประเทศฝรั่งเศส โดยกลุ่มดาดาในปารีสนั้น ได้รับอิทธิพลจากการอ่านหนังสือ "การแปลความฝัน" ของซิกมุนด์ ฟรอยด์  ซึ่งพวกเขาใช้แนวคิดเรื่องจิตวิเคราะห์ของฟรอยด์มาใช้ในการสร้างสรรค์ผลงานเพื่อแสดงถึงความปรารถนาในจิตใต้สำนึก
ดาดาในสหรัฐอเมริกา
ดาดาในสหรัฐอเมริกา พบว่าเริ่มมีบทบาทเมื่อราวปี 1913 โดยมาร์แซล ดูว์ช็อง และฟร็องซิส ปีกาบียา มีศูนย์กลางที่ใช้เคลื่อนไหวอยู่ที่ร้านถ่ายภาพของอัลเฟรด สติกลิทซ์ ซึ่งเป็นช่างภาพ  อย่างไรก็ตาม ในช่วงเวลาดังกล่าวนั้น สหรัฐอเมริกาก็เริ่มมีความวุ่นวายอันสืบเนื่องมาจากการทำสงครามโลกครั้งที่ 1
ผลกระทบต่อสังคม
คติดาดากลายเป็นกระแสลัทธิทางศิลปะที่เคลื่อนไหวไปในยุโรปอย่างรวดเร็ว ไม่ว่าจะเป็นในปารีส เบอร์ลิน โคโลญ อิตาลี ไอร์แลนด์ เนเธอร์แลนด์ รวมไปถึงทางฝั่งสหรัฐอเมริกา ด้วยเหตุที่ว่า ดาดาเป็นรูปแบบที่ไร้กฎข้อบังคับ มีอิสระเสรีในการสร้างผลงาน และต่อต้านขนบเดิมที่เคยมีอยู่ อีกทั้งยังมีปัจจัยเรื่องการต่อต้านสงคราม การต่อต้านสังคมและการเมืองการปกครองมาเกี่ยวข้องเหล่านี้ส่งผลให้ "ผลงานศิลปะ" ในแบบของดาดาถูกสร้างสรรค์ขึ้นจากวัสดุและวิธีคิดที่หลากหลาย ไม่จำกัดอยู่ในกรอบเดิม ๆ รวมไปถึงเรื่องของความงามหรือสุนทรียภาพของผลงานก็ถูกสร้างความหมายใหม่ขึ้น เรียกได้ว่า วัตถุธรรมดา ๆ ในชีวิตประจำวันกลายเป็นผลงานศิลปะได้เพียงแค่ตั้งชื่อและจัดแสดงมันในนิทรรศการศิลปะเท่านั้นเอง หรือในอีกทางหนึ่ง ศิลปะอาจเกิดจากความบังเอิญ คำพูด จินตภาพ หรือแม้กระทั่งความคิดต่อต้านศิลปะก็ได้
เทคนิคทางศิลปะที่ได้รับการพัฒนา
เทคนิคภาพปะติด (collage), เทคนิคการสร้างภาพประกอบรวม (photomontage), เทคนิคการผสมผเส (assemblage) และเทคนิคเรดดีเมดส์ (Readymades) ของมาร์แซล ดูว์ช็อง
ฟุตบอลโลกหญิง 2019 กลุ่มเอ
ฟุตบอลโลกหญิง 2019 กลุ่มเอ จะแข่งขันระหว่างวันที่ 7 ถึง 17 มิถุนายน พ.ศ. 2562 โดยในกลุ่มนี้ประกอบด้วยฝรั่งเศส (เจ้าภาพ), ไนจีเรีย, นอร์เวย์, และ เกาหลีใต้ สองอันดับแรกจะได้ผ่านเข้าสู่รอบ 16 ทีมสุดท้าย และถ้าอันดับที่สามทำผลงานได้ดีเป็น 4 อันดับแรกจะได้ผ่านเข้ารอบด้วยเช่นกัน
ทีม
หมายเหตุ
การคาดโทษ
คะแนนแฟร์เพลย์จะถูกนำมาใช้ในฐานะเงื่อนไขการตัดสินการเข้ารอบถ้าโดยรวมและสถิติเฮดทูเฮดของแต่ละทีมเสมอกัน. โดยคิดคะแนนขึ้นอยู่กับจำนวนใบเหลืองและจำนวนใบแดงที่ได้รับในแต่ละนัดของทุกกลุ่มทั้งหมดดังต่อไปนี้:
คันทรี
คันทรี เป็นคำทับศัพท์ภาษาอังกฤษ country อาจหมายถึง
เดอะบราเทอส์ออฟเดสตรักชัน
เดอะบราเทอส์ออฟเดสตรักชัน (Brothers of Destruction) เป็นกลุ่มนักมวยปล้ำของWWEประกอบด้วยดิอันเดอร์เทเกอร์และเคน
ประวัติ
ในรอว์ ตอนที่ 1000 (23 กรกฎาคม 2012) เคนเปิดตัวออกมาปล้ำ แต่จินเดอร์ มาฮาลออกมาขัดจังหวะพร้อมเหล่าจ็อบเบอร์จะขึ้นไปรุมเคน แต่เสียงระฆังดังขึ้น อันเดอร์เทเกอร์ออกมาช่วยกันกับ เคน ถล่มบรรดานักมวยปล้ำ 6 คน จนหมด
พอล แบเรอร์ อดีตผู้จัดการของอันเดอร์เทเกอร์ ได้เสียชีวิตลง ในรอว์ วันที่ 11 มีนาคม 2013 ได้มีการทำพิธีไว้อาลัยให้กับแบเรอร์ อันเดอร์เทเกอร์ออกมาไว้อาลัยกับกระปุกสถิตย์วิญญาณที่ตั้งอยู่กลางเวที แต่แล้ว ซีเอ็ม พังก์ ก็ออกมารบกวน พังก์บอกว่าอยากจะออกมาแสดงความเสียใจกับความสูญเสียของอันเดอร์เทเกอร์ ซึ่งจะเสียสถิติในเรสเซิลเมเนีย กลายเป็น 20-1 เคนออกมาและจะจับพังก์โช๊คสแลมลงไปที่พื้นด้านล่าง แต่พังก์ดิ้นหลุดและหนีไปได้ ในคืนเดียวกัน เคนได้เจอกับพังก์ ช่วงท้ายแมตช์เสียงระฆังของอันเดอร์เทเกอร์ดังขึ้น ทำให้พังก์เสียสมาธิ แล้วก็โดนเคนโช๊คสแลมกดนับ 3 ไป หลังแมตช์ อันเดอร์เทเกอร์ออกมา แต่พังก์เอากระปุกวิญญาณมาทุบหัวเคนจากด้านหลัง ก่อนจะเอากระปุกหนีไปพร้อมกับทำท่าล้อเลียนอันเดอร์เทเกอร์ ในเรสเซิลเมเนีย อันเดอร์เทเกอร์ก็เอาชนะพังก์มาได้สำเร็จ และเพิ่มสถิตเป็น 21-0
ในรอว์ 8 เมษายน 2013 อันเดอร์เทเกอร์ออกมาที่เวทีและขออุทิศชัยชนะให้กับพอล แบเรอร์ หลังจากชนะซีเอ็ม พังก์ในเรสเซิลเมเนีย แต่เดอะชีลด์ออกมารุมล้อมอันเดอร์เทเกอร์ แต่เคนกับแดเนียล ไบรอันออกมาช่วยอันเดอร์เทเกอร์ ทำให้เดอะชีลด์หนีไป ในรอว์ 8 เมษายน 2013 อันเดอร์เทเกอร์ได้จับคู่กับเคน และไบรอัน เจอกับเดอะชีลด์ สุดท้ายเดอะชีลด์ก็เอาชนะไป
ในเฮลอินเอเซล (2015) อันเดอร์เทเกอร์เจอกับบร็อก เลสเนอร์เป็นครั้งสุดท้ายในเฮลล์อินเอเซลล์ แมทช์ แต่ก็แพ้ให้เลสเนอร์ในที่สุด หลังแมตช์ ได้ถูกเดอะไวแอ็ตต์แฟมิลีมารุมทำร้ายและลักพาตัวไป ในรอว์คืนต่อมา 26 ตุลาคม เคนได้เริ่มเปิดศึกกับไวแอ็ตต์แฟมิลีแต่ถูกไวแอ็ตต์แฟมิลีลอบทำร้ายและลักพาตัวไปอีกคน ในรอว์ 9 พฤศจิกายน 2015 เดอะบราเทอส์ออฟเดสตรักชัน(เทเกอร์และเคน) ได้กลับมารวมทีมกันอีกครั้ง โดยมาจัดการไวแอ็ตต์แฟมิลี ในเซอร์ไวเวอร์ซีรีส์ (2015) เดอะบราเทอส์ออฟเดสตรักชัน เอาชนะไวแอ็ตต์แฟมิลีไปได้
วันที่ 15 พฤศจิกายน 2016 ระหว่างที่อันเดอร์เทเกอร์กำลังเด็นเดินออกจากเวทีใน SmackDown จากนั้นเคนก็ได้ปรากฏตัวขึ้นมา และแสดงสัญลักษณ์ทีมโดยการชูแขนขวาขึ้นมา และก็ได้ถือว่าเป็นการพบกันอีกครั้งระหว่างสองพี่น้อง เคนและอันเดอร์เทเกอร์
ผลงาน
1 The Brothers of Destruction won title during The Invasion and also held the WWF Tag Team Championship at the same time, thus briefly unifying the two championships, however they defended and lost each title on separate occasions.
เพลงชาติมัลดีฟส์
เพลงชาติสาธารณรัฐมัลดีฟส์ เรียกชื่อในภาษาท้องถิ่นว่า "กวามี ซาลาม" (ޤައުމީ ސަލާމް, อักษรโรมัน: Qaumee Salaam, แปลตามตัวว่า เพลงคารวะชาติ) ประพันธ์เนื้อร้องโดย มูฮัมหมัด จาเมเอล ดีดี (Muhammad Jameel Didi) เมื่อ พ.ศ. 2491 ทำนองประพันธ์ขึ้นในปี พ.ศ. 2515 โดย บัณฑิต วัณณกุวัตตาวาดูเก ดอน อมระเทวา (Pandit Wannakuwattawaduge Don Amaradeva) มาเอสโตรชาวศรีลังกา
เนื้อหาของเพลงนี้ กล่าวถึงการประกาศด้วยความภาคภูมิของชาวมัลดีฟส์ต่อเอกภาพของชาติ ความศรัทธาต่อศาสนาอิสลามอันเป็นศาสนาประจำชาติ ชัยชนะจากการต่อสู้ในอดีต และแสดงความคารวะต่อบรรดาวีรบุรุษของชาติ ในตอนท้ายเพลงเป็นการกล่าวอวยพรต่อความเจริญรุ่งเรืองของชาติและเหล่าผู้นำที่คอยรับใช้มาตุภูมิ
ประวัติ
ก่อนปี พ.ศ. 2491 ทำนองของเพลงบทหนึ่งซึ่งมีชื่อว่า "สะลามาที" (Salaamathi) ได้ใช้บรรเลงเป็นเพลงเกียรติยศในรัฐพิธีที่จัดขึ้นในพระราชวังเอทีเรโกอิลู (Etherekoilu) ซึ่งเป็นพระราชวังของสุลต่านในราชวงศ์มัลดีฟส์ ต่อมาได้มีการเล็งเห็นความจำเป็นว่าเพลงสะลามาทีนี้จะต้องมีบทสำหรับขับร้องประกอบและเปลี่ยนทำนองเพลงใหม่ จึงได้มีการมอบหมายให้มูฮัมหมัด จาเมเอล ดีดี กวีหนุ่มชาวมัลดีฟส์ เป็นผู้ประพันธ์เนื้อร้องสำหรับเพลงนี้ขึ้น
บทร้องที่จาเมเอล ดีดี ประพันธ์ขึ้นนี้ได้รับอิทธิพลจากบทกวีภาษาอูร์ดูในช่วงเวลานั้น โดยลอกเลียนรูปแบบของบทกวีภาษาดังกล่าวเป็นส่วนใหญ่ และมีการยืมศัพท์ในภาษาอาหรับมาร้อยเรียงไว้ในบทร้องดังกล่าวนี้ด้วย ส่วนทำนองของเพลงนั้น จาเมเอล ดีดี ได้นำทำนองเพลงโอลด์แลงไซน์ (Auld Lang Syne) ซึ่งเขาได้ยินจากเสียงตีเพลงบอกเวลาจากนาฬิกาของลุงของผู้ประพันธ์ มาปรับใช้กับเนื้อร้องใหม่ที่เขาแต่งขึ้น
ในช่วงพุทธทศวรรษที่ 2490 และ 2500 ชาวมัลดีฟส์ได้ตระหนักถึงความสำคัญของเพลงชาติมากขึ้น ถึงปี พ.ศ. 2515 ก่อนหน้าการเสด็จพระราชดำเนินเยือนมัลดีฟส์ของสมเด็จพระราชินีนาถเอลิซาเบธที่ 2 แห่งสหราชอาณาจักรเพียงเล็กน้อย รัฐบาลแห่งสาธารณรัฐมัลดีฟส์ได้แต่งตั้งให้บัณฑิต วัณณกุวัตตาวาดูเก ดอน อมระเทวา มาเอสโตรชาวศรีลังกา เป็นผู้ดำเนินการประพันธ์ทำนองเพลงชาติมัลดีฟส์ขึ้นใหม่อย่างเร่งด่วน โดยคงเนื้อร้องเดิมของจาเมเอล ดีดีไว้ แต่มีการแก้ไขเพิ่มเติมเล็กน้อย โดยเน้นว่าประเทศนี้เป็นสาธารณรัฐ เนื่องจากมัลดีฟส์ได้มีการเปลี่ยนแปลงการปกครองโดยยกเลิกระบอบกษัตริย์มาตั้งแต่ พ.ศ. 2511 แล้ว เนื้อร้องและทำนองดังกล่าวนี้ได้ใช้เป็นเพลงชาติมัลดีฟส์สืบมาจนถึงปัจจุบัน โดยไม่มีการแก้ไขเพิ่มเติมแต่อย่างใดอีก
เจ้าฟ้า (แก้ความกำกวม)
เจ้าฟ้า สามารถหมายถึง
สิบสี่มะอ์ศูม
สิบสี่มะอ์ศูม เป็น คำที่ใช้เรียกบุคคลสำคัญทางศาสนานิกายชีอะฮ์ 14 ท่าน ได้แก่ นบีมุฮัมหมัด (ศ) อิมามอะลี อิบนิ อบีตอลิบ, ฟาติมะฮ์ บุตรีของท่านศาสดา และอิมามอีก 12 คน โดยมีความเชื่อว่าบุคคลเหล่านี้เป็นผู้ที่มีความบริสุทธิ์ ปราศจากการทำบาปอย่างสมบูรณ์และตามฮะดีษของมัษฮับชีอะห์ก็ยังมีใช้คำว่าอะฮ์ลุลบัยต์
รากฐานของนิกายชีอะฮ์ ประกอบไปด้วย : หลักศรัทธาที่ชีอะห์ยอมรับมากกว่านิกายอื่น : ความเชื่อต่ออิมามมะฮ์ดี, การเร้นกายระยะสั้นและระยะยาวของท่าน, การรอคอย, การปรากฏกายของท่าน, รอจอัต, บะดาอฺ, การตะวัซซุล, การชะฟาอัต, การตะกียะฮ์, ความบริสุทธิ์ไร้มลทิน, การยอมรับผู้รู้ทางศาสนา, สถาบันศึกษาวิชาการศาสนา, ตำแหน่งผู้นำสูงสุดทางศาสนาเป็นตัวแทนของอิมามมะฮ์ดี
หลักปฏิบัติทางศาสนา
หลักปฏิบัติทางศาสนา : การละหมาด, ถือศีลอด, จ่ายซะกาต, จ่ายคุมซ์, ประกอบพิธีฮัจ, การจิฮาด, ย้ำเตือนสู่ความดี, ห้ามปรามต่อความชั่ว, แสดงความรัก, แสดงความรังเกียจต่อศรัตรูของพระเจ้า
รายชื่อ14มะอ์ศูม :
มุฮัมหมัด, อาลี, ฟาติมะห์, ฮะซัน, ฮุเซน, ซัจญาด, บากิร, ซอดิก, กาซิม, ริฏอ, ญะวาด(ตะกี), ฮาดี(นะกี), ฮะซัน(อัสการร), มะฮ์ดี.
สาวกชั้นสูง : ซัลมาน ฟารซี, มิกดาด อิบนิ อัสวัด,
การประท้วงในประเทศอิหร่าน พ.ศ. 2562–2563
'''การประท้วงในประเทศอิหร่าน พ.ศ. 2562–2563 หรือมีอีกชื่อว่า พฤศจิกาเลือด''' เป็นกลุ่มการประท้วงของพลเมืองทั่วประเทศอิหร่าน แรกเริ่มเกิดขึ้นจากการเพิ่มราคาค่าเชื้อเพลิงขึ้น 50%–200%    และ (ในบางพื้นที่) นำไปสู่การเรียกร้องการล้มเลิกรัฐบาลและผู้นำสูงสุด แอลี ฆอเมเนอี
การประท้วงแรกเริ่มนั้นเป็นการชุมนุมโดยสันติในเย็นวันที่ 15 พฤศจิกายน 2019 แต่ภายในไม่กี่ชั่วโมงก็ได้ขยายออกไปยังเมืองต่าง ๆ 21 เมือง มีวิดีโอต่าง ๆ ถูกอัปโหลดขึ้นออนไลน์มากมาย ในท้ายที่สุดการประท้วงนี้ได้กลายเป็นการลุกฮือต่อต้านรัฐบาลที่รุนแรงและร้ายแรงที่สุดนับตั้งแต่ประเทศอิหร่านเปลี่ยนแปลงการปกครองมาเป็นระบอบสาธารณรัฐอิสลามเมื่อปี 1979
รัฐบาลได้มีการตัดอินเตอร์เน็ตทั่วประเทศเพื่อหยุดยั้งการแพร่กระจายของข้อมูลการชุมนุมและยอดผู้เสียชีวิตบนอินเตอร์เน็ต ในท้ายที่สุดได้นำไปสู่การตัดอินเตอร์เน็ตเกือบหมดเป็นเวลาเกือบหกวัน
ข้อมูลจากแอมเนสตี อินเตอร์แนชันแนลระบุว่ารัฐบาลอิหร่านมีการสั่งให้ยิงผู้ชุมนุมเสียชีวิตจากบนหลังคา เฮลิคอปเตอร์ ที่ระดับใกล้เคียงกับระดับของการยิงปืนแมชชีน (machine gun fire) เพื่อสงบการชุมนุม นอกจากนี้ นิวยอร์กไทมส์ ระบุว่าได้มีการเคลื่อนย้ายศพผู้ชุมนุมที่ถูกสังหารออกไปไว้ในที่ห่างไกลเพื่อปกปิดปริมาณผู้เสียชีวิตแท้จริงจากการโจมตีของรัฐบาลขณะชุมนุม แอมเนสตีระบุอีกว่าความพยายามเพื่อปกปิดความรุนแรงของรัฐบาลยังรวมถึงข่มขู่ครอบครัวและญาติผู้เสียชีวิตไม่ให้จัดพิธีศพหรือพูดคุยกับสื่อ
มีผู้ประท้วงชาวอิหร่านมากถึง 1,500 รายที่ถูกสังหาร การโจมตีผู้ชุมนุมได้นำไปสู่การที่ผู้ชุมนุมบุกทำลายธนาคารรัฐ 731 แห่ง รวมถึงธนาคารกลางอิหร่าน, ฐานทัพของรัฐบาล 50 แห่ง, ศูนย์ศาสนาอิสลาม 9 แห่ง, การฉีกทำลายป้ายประกาศต่อต้านอเมริกา และการทำลายภาพ โปสเตอร์ และรูปปั้นของผู้นำสูงสุด แอลี ฆอเมเนอี และอดีตผู้นำสูงสุด รูฮุลลอฮ์ โคมัยนี
โลมเมิล
โลมเมิล (Lommel) เป็นเมืองและเทศบาลที่ตั้งอยู่ทางตะวันตกเฉียงเหนือของมณฑลลิมเบิร์กในประเทศเบลเยียม มีประชากรประมาณ 33,000 คน อยู่ในพื้นที่ลุ่มแม่น้ำสเกลต์และแม่น้ำเมิซ และมีการพบว่าทรายสีขาวในลึตโลมเมิล (ซึ่งเป็น 1 ใน 10 เขตย่อยของโลมเมิล) มีคุณภาพสูงตั้งแต่ปี ค.ศ. 1891 จึงได้มีการสกัดและใช้สำหรับการผลิตแก้วและคริสตัลเพื่อค้าขายในประเทศและส่งออก
สหราชอาณาจักรในโอลิมปิกฤดูร้อน 1900
ประเทศสหราชอาณาจักร เข้าร่วมแข่งขันกีฬาโอลิมปิกฤดูร้อน ครั้งที่ 2 ค.ศ. 1900 (พ.ศ. 2443) ที่กรุงปารีส ประเทศฝรั่งเศส ระหว่างวันที่ 14 พฤษภาคม - 28 ตุลาคม พ.ศ. 2443 คณะกรรมการโอลิมปิกแห่งชาติสหราชอาณาจักรเป็นผู้ทำหน้าที่ในการส่งนักกีฬาเข้าร่วมแข่งขันจำนวน 102 คน ใน 14 ชนิดกีฬา ผลการแข่งขันครั้งนี้ประเทศสหราชอาณาจักรได้รับเหรียญรางวัลแบ่งเป็น 15 เหรียญทอง 6 เหรียญเงิน และ 9 เหรียญทองแดง รวมทั้งหมด 30 เหรียญ
กรีฑา
ผลการแข่งขันดังนี้ :
รัฐของจักรวรรดิโรมันอันศักดิ์สิทธิ์
องค์ประกอบ
รัฐในจักรวรรดิอาจจะเป็นได้ทั้งรัฐฆราวาส (ซึ่งเรียกว่าราชรัฐ) หรือรัฐคริสตจักร รัฐคริสตจักรของจักรวรรดิส่วนใหญ่มีประมุขเป็นเจ้าชายบิชอป อาร์ชบิชอป บิชอป และอธิการอาราม (Abbot) ส่วนรัฐฆราวาสปกครองโดย เจ้าชาย แกรนด์ดยุก ดยุก เคานท์แพลาทิน มากราฟ และเคานท์ หรือแลนด์กราฟ ประมุขเหล่านี้มีส่วนร่วมในการออกเสียงเลือกตั้งพระมหากษัตริ์เยอรมันเป็นเจ้าชายผู้มีสิทธิ์เลือกตั้ง ประมุขทั้งหมดมีตำแหน่งรองจากพระมหากษัตริย์ยกเว้นพระมหากษัตริย์แห่งโบฮีเมีย นอกจากกลุ่มนี้แล้วก็ยังมีจักรวรรดินครอิสระที่มีสิทธิออกเสียง แต่เสียงที่ออกเป็นเพียงเสียงเสนอเท่านั้น
การมอบฐานะให้เป็นรัฐของจักรวรรดิมักจะเป็นส่วนหนึ่งของการเป็นดินแดนในจักรวรรดิ ซึ่งเดิมสมเด็จพระจักรพรรดิเท่านั้นที่ทรงมีสิทธิในการมอบฐานะเช่นที่ว่า แต่ในปี ค.ศ. 1653 ก็ได้มีการเปลี่ยนแปลงเพื่อจำกัดสิทธิของสมเด็จพระจักรพรรดิลงบ้าง การก่อตั้งรัฐใหม่ต้องได้รับการอนุมัติจากสภาผู้เลือกตั้ง ประมุขผู้ได้รับเลือกต้องยอมรับการเสียภาษีให้แก่หลวง และการส่งกองทหารเมื่อได้รับการเรียกร้องจากจักรวรรดิ นอกจากนั้นก็ยังต้องสมัครเข้าเป็นสมาชิกในหนึ่งในเครือราชรัฐ
Free Art License
Free Art License เป็นสัญญาอนุญาตแบบกอปปีเลฟต์ ถูกก่อตั้งเมื่อ พ.ศ. 2543 สัญญาอนุญาตนี้ที่อนุญาตให้สิทธิที่จะได้อย่างเสรี สามารถคัดลอก แจกจ่าย และดัดแปลงผลงานสร้างสรรค์โดยไม่ต้องอนุญาต
โอลิมปิก แดม
โอลิมปิก แดม (Olympic Dam) เป็นศูนย์กลางเหมืองแร่ของรัฐเซาท์ออสเตรเลีย ตั้งอยู่ห่างจากเมืองแอดิเลด เมืองหลวงของรัฐเซาท์ออสเตรเลียไปทางตะวันตกเฉียงเหนือประมาณ 550 กิโลเมตร ที่นี่เป็นแหล่งแร่ทองแดง, ทอง, เงิน และยูเรเนียมขนาดมหึมา มีทั้งกิจกรรมขุดแร่ใต้ดิน และโรงงานแยกแร่ในที่เดียวกัน โอลิมปิก แดมนี้ เป็นแหล่งแร่ยูเรเนียมที่ใหญ่ที่สุดในโลก ถึงแม้ว่าแร่ยูเรเนียมจากที่นี่จะเป็นแหล่งรายได้ส่วนน้อยเท่านั้น
การใช้ประโยชน์
โอลิมปิก แดมถูกค้นพบใน พ.ศ. 2518 โดยบริษัทเวสเทิร์นไมน์นิง คอร์ปูเรชัน (Western Mining Corpulation) หรือ ดับบิวเอ็มซี รีซอร์ซเซส (WMC Resources) ในปัจจุบัน เริ่มดำเนินการขุดแร่ครั้งแรกเมื่อ พ.ศ. 2530 ปัจจุบัน ตกเป็นกรรมสิทธิ์ของบริษัท บีเฮชพี บิลลิตัน (BHP Billiton) บริษัทแม่ของดับบิวเอ็มซี รีซอร์ซเซส โดยมีการโดนทรัพย์สินในปี พ.ศ. 2548 ปัจจุบัน การขุดเหมืองนี้ใช้เทคนิกวิศวกรรมที่เรียกว่า "Sublevel Open Stopping" โดยใช้เครื่องมือสมัยใหม่ที่ให้ประสิทธิผลสูง จากการสำรวจในเดือนมีนาคม พ.ศ. 2548 พบว่า โอลิมปิก แดมผลิตแร่ได้ถึง 9.1 ล้านตันต่อปี เป็นเหมืองแร่ที่มีกำลังผลิตสูงสุดในออสเตรเลีย และใน พ.ศ. 2548นี้เอง มีการขุดทองแดงมากกว่า 220,000 และ ยูเรเนียม ออกไซด์ 4,500 ตัน ทองแดงและยูเรเนียม ออกไซด์ที่ขุดได้นี้จะถูกส่งไปยังพอร์ท แอดิเลด คนงานในเหมืองส่วนใหญ่จะอาศัยอยู่ในเมือง ร็อซบี ดาว์นส์และอันดามูกา มีเที่ยวบินโดยสารเดินทางสู่โอลิมปิกแดมสามารถลงจอดได้ที่ท่าอากาศยานโอลิมปิกแดม
โอลิมปิก แดมใช้น้ำบาดาลจากอ่างเก็บน้ำ เกรท อาเทเซียวันละ 35 ล้านลิตร กลายเป็นอุตสาหกรรมที่ใช้น้ำบาดาลสูงที่สุดในซีกโลกใต้
การขยายกำลังผลิต
แผนการขยายกำลังผลิตนั้น มีเป้าหมายอยู่ที่ 40ล้านตันต่อปี โดยมุ่งผลิตทองแดงปีละ 450,000 ตัน และยูเรเนียม ออกไซด์ปีละ 14,000 ตัน แผนการขยายากำลังผลิตจะเริ่มลงมือในช่วงกลางปีพ.ศ. 2551 และจะแล้วเสร็จในปีพ.ศ. 2556
ปีพ.ศ. 2550 บริษัทบีเฮชพี บิลลิตันกลายเป็นที่สนใจต่อสื่อมวลชนเนื่องจากความล่าช้าในการส่งรายงานผลกระทบต่อสิ่งแวดล้อม(environmental impact statement) สำหรับแผนการขยายกำลังผลิตที่โอลิมปิก แดม และความไม่เหมาะสมในแผนการขยายกำลังผลิต
ปลาปิรันยาดำ
ปลาปิรันยาดำ หรือ ปลาปิรันยาขาว หรือ ปลาปิรันยาตาแดง (Black piranha, White piranha, Redeye piranha; ) ปลาน้ำจืดกินเนื้อชนิดหนึ่ง จำพวกปลาปิรันยา อยู่ในวงศ์ปลาปิรันยา  (Serrasalmidae)
ปลาปิรันยาดำ มีลำตัวที่มีลักษณะยาวเรียวกว่าปลาปิรันย่าชนิดอื่น ลำตัวเป็นสีเทาเข้มจนออกสีเขียวมะกอกส่วนลำตัวด้านบนจะสีข้างจะมีจุดสีคล้ำ ๆ จำนวนมาก ได้ชื่อว่าเป็นปลาปิรันยาที่มีขนาดใหญ่ที่สุด โดยโตเต็มที่ยาวได้ถึง 45-55 เซนติเมตร และเป็นไปได้ว่าอาจยาวได้มากกว่านี้ แต่เป็นปลาปิรันยาเมื่อเทียบกับปลาปิรันยาชนิดอื่น เช่น ปลาปิรันยาแดง แล้ว ปลาปิรันยาดำจัดว่ามีความดุร้ายน้อยกว่ามาก โดยเป็นปลาที่อาศัยอยู่ตามลำพังตัวเดียว และมีนิสัยขี้อาย แต่ทว่าเป็นปลาที่มีแรงกัดของกรามเมื่อเทียบกันแล้วแรงที่สุดในโลก โดยมีการวิจัยด้วยทีมนักวิทยาศาสตร์ด้วยการวัดแรงกัดกับเครื่องมือพิเศษ ผลปรากฏว่าพลังกัดของปลาปิรันยาดำทำได้ถึง 320 นิวตัน สูงกว่าขนาดร่างกายถึง 30 เท่า เมื่อเทียบขนาดร่างกายกันแบบปอนด์ต่อปอนด์แล้วมีพลังมากกว่าจระเข้อเมริกันถึง 3 เท่า
ปลาปิรันยาดำ กระจายพันธุ์ในลุ่มแม่น้ำขนาดใหญ่หลายสายในทวีปอเมริกาใต้ เช่น อะแมซอน, ปารานา, ยาตา และโอรีโนโก เป็นต้น
เป็นปลาปิรันยาอีกชนิดหนึ่งที่มีความอันตราย และนิยมเลี้ยงเป็นปลาสวยงาม
การเชื่อมอาร์ก
การเชื่อมอาร์ก (Arc welding) เป็นการเชื่อมโลหะชนิดหนึ่งที่ใช้ไฟฟ้าเป็นแหล่งกำเนิดเพื่อใช้สร้างอาร์คไฟฟ้าระหว่างลวดเชื่อมและฐานโลหะ แหล่งพลังงานสามารถเป็นได้ทั้งไฟฟ้ากระแสตรง (DC) หรือ ไฟฟ้ากระแสสลับ (AC) และใช้ได้ทั้งแบบขั้วเชื่อมและลวดเชื่อม การเชื่อมชนิดนี้ต้องใส่อุปกรณ์ป้องกันแก๊ส ไอระเหย และขี้เชื่อม
เวิร์คคิน'เดย์แอนด์ไนท์
เวิร์คคิน'เดย์แอนด์ไนท์ (Workin' Day and Night) เป็นเพลงที่บันทึกเสียงโดย ไมเคิล แจ็กสัน เป็นเพลงที่ 3 จากสตูดิโออัลบั้มที่ 5 ออฟเดอะวอลล์ ในปี ค.ศ. 1979 แต่งและผลิตโดย ไมเคิล แจ็กสัน แม้จะไม่ได้รับการปล่อยตัวเป็นซิงเกิล แต่มักได้รับการเปิดในรายการวิทยุและในภาพยนตร์กลายเป็นหนึ่งในเพลงที่นิยมมากที่สุดของแจ็คสัน แจ็คสันยังแสดงเพลงนี้สดอีกด้วย เพลงนี้ยังเป็นจุดเด่นในวิดีโอเกม ไมเคิลแจ็กสัน: ดิเอกซพีเรียนซ์ เพลงที่ได้รับการเก็บตัวอย่างโดยหลายศิลปิน เพลงได้รับการเรียบเรียงและออกจำหน่ายในรูปแบบอัลบั้ม รีมิกซ์/ซาวด์แทร็ก อิมมอร์ทัล ในปี ค.ศ. 2011 ในปี ค.ศ. 2014 ทิมบาแลนด์ ได้เก็บตัวอย่างการเคาะและลมหายใจจากเพลงนี้ และการเก็บตัวอย่างการออกเสียงของเขาสำหรับเวอร์ชันร้องคู่ของเพลง "เลิฟเนเวอร์เฟลท์โซกูด" (ร้องคู่กับ จัสติน ทิมเบอร์เลก) - เพลงที่ร้องคู่ที่ถูกปล่อยออกมาเป็นซิงเกิลจากอัลบั้ม เอ็กซ์สเกป
เบื้องหลัง
"Workin' Day and Night" ถูกเขียนโดย และบันทึกเสียงสำหรับอัลบั้ม Off The Wall ที่ออกในสิงหาคม ค.ศ. 1979 เพลงที่ถูกปล่อยออกมาไม่ได้เป็นซิงเกิล แต่เป็น B-side สำหรับเพลง "Rock with You" ในสหรัฐอเมริกา และ B-side สำหรับเพลง "Off the Wall" ในสหราชอาณาจักร เพลงนี้มีจังหวะจาก 128 จังหวะต่อนาทีจึงเป็นหนึ่งในเพลงของแจ็คสันที่เร็วที่สุด
ซอ (การร้อง)
ซอ คือลำนำที่ขับร้องด้วยทำนองไพเราะ โดยมีซอเป็นเครื่องดนตรีที่ให้ทำนอง ซอจะต้องขับร้องด้วยถ้อยคำที่สัมผัสคล้องจองกัน ตามท่วงทำนองของเพลงซอ นั้น ๆ ซอแต่ละทำนองนั้นจะส่งคำสัมผัสและคำรับสัมผัสที่ไม่เหมือนกัน “คำซอ” หรือบทขับร้องซอนั้น จะไม่ส่งสัมผัสเหมือนบทค่าวหรือบทกวีเลย แต่จะสัมผัสโยงถ้อยคำ ในทำนองแต่ละเพลงนั้นโดยเฉพาะเท่านั้น
ทำนองซอมีอยู่ด้วยกันหลายทำนอง แต่ก็ไม่มีประวัติที่ทราบแน่ชัด ที่เกี่ยวกับผู้แต่งทำนองซอนั้น ๆ นอกจากจะให้ชื่อทำนองซอนั้นตามสถานที่ อันเป็นที่มาของทำนองซอนั้น ๆ เอาไว้ เช่นทำนองตั้งเชียงใหม่ ทำนองเชียงแสน ทำนองล่องน่านลำปาง ล่องน่านปั่นฝ้าย ซอพม่า ซอเงี้ยว ซออื่อ ซอจะปุ ซอละม้าย และ ซอพระลอเป็นต้น
คำศัพท์เฉพาะ
ซอ"การจะซอนั้นต้องประกอบไปด้วย จั้งซอ คู้ถ้อง จั้งปี่-จั้งซึง ผาม
ผู้บรรเลง
ผู้ที่ขับร้องซอนั้นเรียกกันว่า “จั้งซอ” และผู้เป่าปี่ที่ให้ทำนองนั้นเรียกว่า “จั้งปี่” ซึ่งปี่ที่ใช้นำมาบรรเลงนั้น นิยมใช้ปี่ 5 เล่ม (เลา) ครั้นต่อมาจั้งปี่มีงานมาก จึงได้แยกย้ายไปเป่าปี่ให้กับจั้งซอคู่อื่น ๆ ปี่ก็ลดลง 1 เล่ม เหลือเป็นปี่จุม 4 ประกอบด้วย ปี่แม่ ปี่กลาง ปี่ก้อย ปี่เล็ก
“จั้ง” ถ้าจะแปลเป็นความหมายภาษาไทยนั้นคือ “นัก” นั้นเอง เช่น นักร้อง นักดนตรี แต่ภาษาไทยถิ่นเหนือจะเรียกว่า จั้งซอ จั้งปี่ จั้งแต้ม จั้งซึง ก็คือผู้ที่มีความสามารถในทางนั้น ๆ
* "จั้ง" คือคำว่า จ่าง ภาษาไทยก็คือ ช่าง นั่นเอง .. คำว่า "จ่าง" คนพื้นถิ่นภาคเหนือมักออกเสียงเร็ว ทำให้ฟังเป็น "จั้ง" ก็คือ "จ่าง" หรือ "ช่าง" นั่นเอง
*** จ่าง ในความหมายของคนล้านนา คือ "ผู้ที่ทำเป็น" หรือ "ผู้ที่มีความเชี่ยวชาญ" ทางภาคกลางเรียกกว่า "นัก" เช่น  นักร้อง นักเต้น นักดนตรี นักปั้น
ความเป็นมาของจั้งซอและซอถ้อง
“คู่ถ้อง” คำว่าถองนั้นหมายถึง การตอบโต้ ถามไถ่ หรือสนทนาแลกเปลี่ยนคำพูดกันระหว่างชายหญิง ส่วน“จั้งซอ” คือผู้ที่มีความชำนาญในการขับซอ
ธรรมเนียมของคนล้านนานั้น หากว่าเป็นลูกผู้หญิง เมื่อลูกหลานเรียนจบชั้นประถม เมื่อไม่ช่วยพ่อแม่ทำงานบ้านหรือดูแลน้อง ๆ แล้ว พ่อแม่ก็อาจจะนำไปฝากฝังกับครูซอที่ชอบพอกัน เพื่อให้ลูกหลานของตนเองนั้นร่ำเรียนวิชาซอ ผู้จะเป็นจั้งซอ จะต้องไปเรียนวิชาซอที่เรียกกันว่า “ไปตั้งขันเฮียนซอ” จากจั้งซอที่มีชื่อเสียง หรือจั้งซอที่ตนเองนิยมชมชอบนั้นเอง โดยมากในสมัยก่อนจำต้องไปอาศัยอยู่กับครูซอเสียเลย ไปปรนนิบัติวัฏฐาก ตั้งแต่ ตักน้ำ ซักผ้า ถูเรือน หุงข้าว ทำอาหาร ตามประเพณีอันเป็นธรรมเนียมระหว่างลูกศิษย์กับอาจารย์ เมื่ออาจารย์ถ่ายทอดวิชาให้ ก็จะต้องหมั่นฝึกฝนท่องจำ และเมื่อพอมีความสามารถในเชิงซอบ้างพอสมควร ก็จะต้องติดตามครูไปทุกหนทุกแห่งที่ครูไปลงผามซอ ซึ้งจะต้องคอยไปดูลีลาท่าทางของครู เพื่อที่จะได้นำมาใช้กับตนเองเมื่อยามที่เจนจบวิชาซอ และออกผามในโอกาสต่อไป อีกทั้งการที่ได้ออกไปสัมผัสผามซอนั้น ช่วยให้เกิดความเคยชินจะได้ไม่เกิดความประหม่าเมื่ออกผามใหม่ ๆ
เทศบาลตำบลทางพูน
เทศบาลตำบลทางพูน ตั้งอยู่ในอำเภอเฉลิมพระเกียรติ จังหวัดนครศรีธรรมราช ระยะทางจากอำเภอ 10 กม. พื้นที่ทั้งหมด จำนวน 25,625 ไร่ หรือประมาณ 41.004 ตารางกิโลเมตร
ประวัติ
ตำบลทางพูน เดิมมาจากคำว่า " ทองพูน " โดยสภาพเดิมเป็นพื้นที่ชายทะเล ทรายได้สาดมากองเนินทราย เมื่อมองจากทะเลไกล ๆ แสงสว่างจะสาดต้องเม็ดทรายมองเห็นเป็นสีทอง ทำให้เห็นเสมือน ทองพูน อยู่จำนวนมาก ผู้สัญจรผ่านไปมาจึงเรียกพื้นที่นี้ว่า " ทองพูน " ต่อมาคนจึงเรียกเพี้ยนเป็น ทางพูน ปัจจุบันตามความเป็นมา เนื่องจากสมัยรัชกาลที่ 5 ได้เสด็จประพาสตามหัวเมือง เพื่อเยี่ยมเยือนราษฎร ได้เสด็จผ่านตำบลทางพูน โดยในการเสด็จแต่ละครั้งจะมี ทหารรวมพลมาเป็นขบวน สมัยก่อนเรียก "ทางพล" ต่อมาแปลงเป็น "ทางพูน" องค์การบริหารส่วนตำบลทางพูน โดยกระทรวงมหาดไทย ได้ประกาศจัดตั้งเป็นองค์การบริหารส่วนตำบล ตามมาตรา 40 และ มาตรา 41 แห่งพระราชบัญญัติสภาตำบลและ เทศบาล พ.ศ. 2537 ครั้งที่ 2 จำนวน 2,143 แห่งโดยประกาศในราชกิจจานุเบกษา เล่มที่ 113 ตอนที่ 9 ง ลงวันที่ 30 มกราคม พ.ศ. 2539 โดยให้มีการเลือกตั้งสมาชิก ในวันที่ 28 เมษายน พ.ศ. 2539 ต่อมาได้มีการยกฐานะเป็นเทศบาลตำบลทางพูน เมื่อวันที่ 17 กรกฎาคม พ.ศ. 2551 โดยได้กำหนดให้มีการเลือกตั้ง นายกเทศมนตรีและ สมาชิกสภาเทศบาล ในวันที่ 31 สิงหาคม 2551
ภูมิศาสตร์
เป็นที่ลุ่มน้ำท่วมขังพื้นที่ส่วนใหญ่เป็นป่าพรุ สภาพป่าเสื่อมโทรมดินเปรี้ยวปลูกพืชไม่ค่อยได้ผล มีบางส่วนเป็นเนินทรายยาวตลอดตามถนน สายนคร - สงขลา
อาณาเขต
เทศบาลตำบลทางพูน ตั้งอยู่ทางทิศตะวันออกขอตัวเมืองนครศรีธรรมราช
ชุมชน
เทศบาลตำบลทางพูนประกอบด้วยชุมชน 7 ชุมชน
สตีเวน สเตรต
สตีเวน สเตรท (Steven Strait) เกิดเมื่อวันที่ 23 มีนาคม พ.ศ. 2529 (ค.ศ.1986) เป็นนักแสดง, นักร้อง, และนักเขียนชาวอเมริกัน เขายังมีผลงานภาพยนตร์เด่นคือ Sky High, 10,000 BC และ Life Like
ประวัติ
สตีเวน สเตรทเกิดและโตในกรีนิชวิลเลจของนิวยอร์ก เริ่มงานแสดงบนเวทีละครนิวยอร์ก และเรียนการแสดงที่ Stella Adler Acting Studio และ Black Nexus Acting Studio เขายังได้ทำงานเป็นนายแบบให้กับช่างภาพชั้นนำอย่างบรูซ เวเบอร์, เฮิร์บ ริทส์, สตีเวน ไคลน์ และทรอย ดูแรน เขาย้ายมาแคลิฟอร์เนียตอนใต้เพื่ออาชีพการแสดง ได้ทดสอบบทได้รับคัดเลือกให้แสดงใน “Sky High” ในปี 2005  เป็นหนังแอ็คชั่นคอมเมดี้ ในโรงเรียนมัธยมที่ฝึกฝนบรรดาซูเปอร์ฮีโร่ นำแสดงโดยเคิร์ท รัสเซล และเคลลี่ เพรสตัน จากนั้นได้แสดงร่วมกับ แอชลี ซิมพ์สันในภาพยนตร์ไม่มีสังกัดในเรื่อง “Undiscovered” หลังจากนั้นเขาได้แสดงในหนังสยองขวัญเรื่อง “The Covenant”
ในปี 2008 ยังได้แสดงในภาพยนตร์เรื่อง 10,000 BC และในปี 2019 เขาได้รับบทเป็น เฮนรี จากภาพยนตร์เรื่อง Life Like
ชีวิตส่วนตัว
สเตรตได้แต่งงานกับนักแสดงสาวชื่อว่า ลินน์ คลอลินส์ เมื่อวันที่ 23 ธันวาคม ค.ศ. 2007 ปัจจุบันทั้งคู่หย่าร้างกันแล้ว และในปี 2019 เขาได้แต่งงานกับแฟนสาวของเขา ดาเรีย เซมโควา นางแบบสาวชาวรัสเซีย
อ้างอิง
1986
คณะทหารแห่งชาติ
คณะทหารแห่งชาติ คณะรัฐประหารของประเทศไทยประกอบด้วยนายทหารผู้ทรงอำนาจที่วางแผนและดำเนินการ รัฐประหาร ในเดือนพฤศจิกายน พ.ศ. 2490 ศักดิ์ศรีและอิทธิพลของพวกเขาเพิ่มขึ้นอย่างรวดเร็วโดยการกลับเข้าสู่วงการเมืองของ จอมพลแปลก พิบูลสงคราม อย่างไรก็ตามพวกเขาอยู่ได้นานและครองการเมืองไทยในอีกสองทศวรรษข้างหน้า ส่วนใหญ่จะได้รับตำแหน่งสูงกลายเป็น นายพล และ จอมพล
สมาชิก
คณะรัฐประหารประกอบด้วยนายทหารชั้นผู้น้อยกว่าสี่สิบนายที่นำโดยผู้บังคับบัญชาจำนวนน้อยหลายคนถูกบังคับให้เกษียณอายุโดยนาย ปรีดี พนมยงค์ ในตอนท้ายของ สงครามโลกครั้งที่สอง—ผู้คนที่ร่วมสมคบคิดอีกจำนวนหนึ่ง
สมาชิกระดับผู้นำของคณะรัฐประหารคือ จอมพล สฤษดิ์ ธนะรัชต์ ผู้บังคับการ กรมทหารราบที่ 1 มหาดเล็กรักษาพระองค์ พลตำรวจเอก เผ่า ศรียานนท์ อธิบดีกรมตำรวจ จอมพล ผิน ชุณหะวัณ พ่อตาของพลตำรวจเอกเผ่า ผู้มีบทบาทสำคัญทางการเมือง พลโท กาจ กาจสงคราม และจอมพลอากาศ ฟื้น รณนภากาศ ฤทธาคนี ผู้บัญชาการที่มีประสบการณ์การรบของกองทัพอากาศ
สมาชิกที่มีอาวุโสรองลงมาได้แก่ บุตรชายของจอมพลผิน พลเอก ชาติชาย ชุณหะวัณ และ คนสนิทของจอมพล​ สฤษดิ์ ธนะรัชต์​ จอมพล ถนอม กิตติขจร และ จอมพล ประภาส จารุเสถียร
เกมบอยไมโคร
เกมบอยไมโคร (Game Boy Micro ) เป็นเครื่องเล่นเกมพกพาพัฒนาและผลิตโดยนินเทนโด เปิดตัวครั้งแรกในเดือนกันยายนปี ค.ศ. 2005 ออกแบบเป็นขนาดเล็กน้ำหนักเบาออกแบบของเกมบอยแอดวานซ์ เครื่องนี้เป็นเครื่องคอนโซลรุ่นสุดท้ายของเกมบอยข้างรุ่น AGS-101 ของเกมบอยแอดวานซ์ SP ซึ่งแตกต่างจากรุ่นก่อนที่เกมบอยไมโครขาดความเข้ากันได้สำหรับเกมของเกมบอยและเกมบอยคัลเลอร์
ปลาการ์ตูนแดง
ปลาการ์ตูนแดง หรือ ปลาการ์ตูนแก้มหนาม (Maroon clownfish, Spine-cheeked clownfish) เป็นปลาน้ำเค็มขนาดเล็กชนิดหนึ่ง มีชื่อวิทยาศาสตร์ว่า Premnas biaculeatus จัดอยู่ในวงศ์ปลาสลิดหิน (Pomacentridae) วงศ์ย่อยปลาการ์ตูน (Amphiprioninae) จัดเป็นปลาการ์ตูนเพียงชนิดเดียวที่อยู่ในสกุล Premnas ซึ่งแตกต่างไปจากปลาการ์ตูนชนิดอื่น ๆ ที่อยู่ในสกุล Amphiprion
สิ่งที่ทำให้ปลาการ์ตูนแดงมีความแตกต่างจากปลาการ์ตูนชนิดอื่น ๆ คือ บริเวณแก้มหรือแผ่นปิดเหงือกมีหนามยื่นออกมาจากตรงกลาง อยู่เหนือริมฝีปากเล็กน้อยขึ้นไปจนถึงบริเวณใต้ดวงตา ซึ่งสามารถสังเกตได้ด้วยตาเปล่า
มีลักษณะลำตัวแบนกว้าง มีโครงสร้างที่ค่อนข้างใหญ่กว่าปลาการ์ตูนชนิดอื่น ๆ โดยเฉพาะปลาเพศเมียที่โดยปกติจะมีขนาดใหญ่กว่าเพศผู้อยู่แล้ว และมีสีที่คล้ำกว่า ครีบอกมีขนาดใหญ่ ลำตัวมีสีแดงก่ำ บริเวณแผ่นปิดเหงือก กึ่งกลางลำตัว และโคนหาง มีแถบสีขาวพาด สีของปลาการ์ตูนแดงค่อนข้างหลากหลาย ในปลาขนาดเล็กจะมีตั้งแต่สีแดงสดจนถึงแดงก่ำ และจะค่อย ๆ เข้มขึ้นจนปลาเจริญเติบโตเต็มที่ ขณะที่บางตัวในขนาดเล็กจะมีแต้มสีดำบริเวณตามครีบต่าง ๆ และจะจางหายไปเมื่อปลาโตขึ้น
จัดเป็นปลาการ์ตูนที่มีขนาดใหญ่ชนิดหนึ่ง โดยมีความยาวเต็มที่ประมาณ 17 เซนติเมตร มีอุปนิสัยก้าวร้าวห่วงถิ่นค่อนข้างมาก
พบแพร่กระจายพันธุ์ในทะเลเขตอินโด-แปซิฟิกจนถึงเกาะไต้หวัน เช่น เกาะสุมาตราในอินโดนีเซีย และเกรต แบร์ริเออร์ รีฟ ในออสเตรเลีย เป็นต้น โดยจะอาศัยอยู่กับดอกไม้ทะเลชนิด Entacmaea quadricolor เพียงชนิดเดียวเท่านั้น
ซึ่งปลาการ์ตูนแดงในเริ่มแรกที่มีการค้นพบและทำการอนุกรมวิธาน ถูกเข้าใจว่าเป็นปลาในวงศ์เดียวกับปลาผีเสื้อ (Chaetodontidae) โดยถูกจับได้ในปี ค.ศ. 1790 ที่อินดีสตะวันออก ซึ่งก็คือ ประเทศอินโดนีเซียในปัจจุบัน หลังจากนั้นเมื่อมีการศึกษาเพิ่มเติมขึ้น ก็ถูกเปลี่ยนไปใช้สกุลใหม่และชื่อชนิดใหม่ไปมา จนกระทั่งมาใช้ชื่อสกุลอย่างในปัจจุบัน เมื่อปี ค.ศ. 1817 และชื่อเก่าก็กลายเป็นชื่อพ้องหรือยกเลิกใช้ไป
นอกจากนี้แล้ว ปลาการ์ตูนแดงที่อาศัยอยู่บริเวณเกาะสุมาตรา จะมีอยู่กลุ่มหนึ่ง ที่มีลายสีเหลืองเจือด้วยสีฟ้าอ่อนแทนด้วยแถบสีขาว และแถบสีเหลืองนี้จะไม่จางหายไปเมื่อปลาที่พบในแหล่งอื่น ตรงกันข้าม เมื่อปลามีอายุมากขึ้นแถบดังกล่าวจะมีสีเข้มขึ้นด้วย ซึ่งปลาในลักษณะนี้ถูกเรียกกันในแวดวงปลาสวยงามว่า "ปลาการ์ตูนทอง" ซึ่งในปี ค.ศ. 1904 ปลาการ์ตูนทองเคยถูกแยกออกเป็นชนิดใหม่ในชื่อวิทยาศาสตร์ว่า Premnas epigrammata ด้วย
นอกจากนี้แล้วในธรรมชาติ ยังพบปลาการ์ตูนบางตัวที่คาดว่าเป็นลูกผสมระหว่างปลาการ์ตูนแดงกับปลาการ์ตูนมะเขือเทศ (Amphiprion frenatus) ด้วยในบริเวณทะเลฟิลิปปิน โดยมีสีสันเหมือนปลาการ์ตูนแดงทุกประการ แต่มีครีบต่าง ๆ สั้นกว่ารวมถึงหนามบริเวณแก้มด้วย
อนึ่ง ปลาการ์ตูนแดงในตู้เลี้ยงจะมีพฤติกรรมที่แตกต่างจากธรรมชาติ คือ ยอมรับดอกไม้ทะเลได้มากชนิดขึ้น เช่น Macrodactyla doreensis, Heteractis malu, H. magnifica, Crytodendrum adhaesivum แต่กระนั้นก็ขึ้นอยู่กับนิสัยปลาแต่ละตัวด้วย
การแผ่รังสีเชเรนคอฟ
การแผ่รังสีเชเรนคอฟ หรือ ปรากฏการณ์เชเรนคอฟ (Cherenkov radiation) ตั้งชื่อเพื่อเป็นเกียรติแก่ พาเวล อะเลกเซเยวิช เชเรนคอฟ (Pavel Alekseyevich Cherenkov) นักวิทยาศาสตร์ชาวรัสเซียผู้ค้นพบปรากฏการณ์ ซึ่งอธิบายถึงการแผ่รังสีของอนุภาคที่มีประจุไฟฟ้า เมื่อเคลื่อนที่ในน้ำด้วยความเร็วที่มากกว่าความเร็วของแสงในน้ำ ดังนั้นเมื่อกรวยแสงมาถึงผนังเครื่องตรวจหาจะปรากฏลักษณะเป็นวง ๆ ลักษณะคล้ายกับกรวยของการเกิดคลื่นกระแทกของคลื่นเสียงนั่นเอง เครื่องตรวจหาจะบันทึกเวลาที่มาถึงได้
จากการค้นพบในครั้งนี้ทำให้เชเรนคอฟได้รับรางวัลโนเบลสาขาฟิสิกส์ในปี พ.ศ. 2501
สิงหาคม พ.ศ. 2556
'''สิงหาคม พ.ศ. 2556''' เป็นเดือนที่ 8 ของปี พ.ศ. 2556 วันแรกของเดือนเป็นวันพฤหัสบดี วันสุดท้ายของเดือนเป็นวันเสาร์
โพรงอากาศอักเสบ
โพรงอากาศอักเสบ หรือที่นิยมเรียกกันว่า ไซนัสอักเสบ (sinusitis, rhinosinusitis) คือการอักเสบของชั้นเยื่อเมือกภายในโพรงอากาศข้างจมูก หรือ "ไซนัส" ซึ่งอาจทำให้เกิดอาการมีน้ำมูกข้นเหนียว คัดจมูก และปวดใบหน้าได้ อาการอื่นๆ ที่อาจพบได้ ได้แก่ มีไข้ ปวดศีรษะ สูญเสียการรับกลิ่น เจ็บคอ และไอ หากเป็นมาไม่เกิน 4 สัปดาห์ เรียกว่า ไซนัสอักเสบเฉียบพลัน และหากเป็นมานานกว่า 12 สัปดาห์ เรียกว่า ไซนัสอักเสบเรื้อรัง
สาเหตุอาจเกิดจากการติดเชื้อ โรคภูมิแพ้ มลพิษในอากาศ หรือโครงสร้างในจมูกมีความผิดปกติ โดยส่วนใหญ่เกิดจากการติดเชื้อไวรัส ผู้ป่วยที่มีโรคประจำตัว เช่น โรคหืด ซิสติกไฟโบรซิส หรือภูมิคุ้มกันบกพร่อง อาจมีการกลับเป็นซ้ำๆ ได้มากกว่าคนอื่น โดยส่วนใหญ่แล้วสามารถวินิจฉัยได้โดยไม่ต้องใช้การถ่ายภาพรังสีทางการแพทย์ เว้นแต่จะสงสัยว่ามีภาวะแทรกซ้อน ในรายที่เป็นเรื้อรังสามารถตรวจยืนยันได้ โดยอาจตรวจด้วยการส่องตรวจโดยตรง หรือการทำซีทีสแกนก็ได้
การป้องกันอาจทำได้โดยการล้างมือ งดสูบบุหรี่ และการฉีดวัคซีน การบรรเทาอาการสามารถทำได้โดยใช้ยา เช่น ยาแก้ปวด ยาพ่นจมูกชนิดสเตียรอยด์ และการล้างจมูก คำแนะนำในการรักษาแรกเริ่มสำหรับผู้ป่วยไซนัสอักเสบเฉียบพลันคือการสังเกตอาการอย่างระมัดระวัง (watchful waiting) หากอาการไม่ดีขึ้นใน 7-10 วัน หรือมีอาการแย่ลง จึงพิจารณาเริ่มใช้ยาปฏิชีวนะ หรือเปลี่ยนชนิดยาหากใช้มาก่อนแล้ว ในกรณีที่จะต้องใช้ยาปฏิชีวนะมีคำแนะนำให้ใช้ยาอะม็อกซีซิลลิน หรือ อะม็อกซีซิลลินผสมคลาวูโลเนต เป็นอันดับแรก ในผู้ป่วยไซนัสอักเสบเรื้อรังบางรายอาจจำเป็นต้องรักษาด้วยการผ่าตัด
ไซนัสอักเสบเป็นโรคที่พบได้บ่อย โดยข้อมูลจากสหรัฐและยุโรปพบว่าในปีหนึ่งๆ จะพบคนทั่วไปประมาณร้อยละ 10-30 ป่วยเป็นไซนัสอักเสบ ไซนัสอักเสบเรื้อรังพบได้ในคนร้อยละ 12.5 ค่าใช้จ่ายในการรักษาไซนัสอักเสบในสหรัฐคิดเป็นเงินกว่า 11,000 ล้านดอลลาร์สหรัฐ อีกทั้งยังมีการใช้ยาปฏิชีวนะอย่างไม่สมเหตุสมผลในการรักษาไซนัสอักเสบจากเชื้อไวรัสอยู่บ่อยครั้ง